**Tantárgyi tematika és félévi követelményrendszer**

**Levelező tagozat**

|  |  |
| --- | --- |
| Tantárgy neve | Festőmesterség II. (önálló festői program) |
| Tantárgy kódja | KAB 2102L |
| Meghirdetés féléve | 6 |
| Kreditpont: | 18 |
| Heti kontaktóraszám (elm.+gyak.) | 0+49 |
| Félévi követelmény | gyakorlati jegy |
| Előfeltétel (tantárgyi kód) | KAB2101L |
| Tantárgyfelelős neve és beosztása | Szepessy Béla DLA főiskolai tanár |
| Tantárgyfelelős tanszék kódja | VKI |

**Féléves tematika:**

1. konzultáció: Tantárgyi program és a félév követelményeinek ismertetése, anyag és eszközszükséglet. Önálló festészeti program célzott kialakítása, a felmerülő lehetőségek megbeszélése, problémák tisztázása. A meglévő anyagismeret egyeztetése az egyéni festői szándékokkal. Gesztusfestészeti stúdiumok. Anyagmozgások és kifejezésmód, kontroll és spontaneitás. A választott téma (önálló program) verbális és vizuális egyeztetése. Kapcsolódó anyaggyűjtések megtekintése, célok pontosítása. Az anyagszükséglet és a technikai lehetőségek megvitatása.

2. konzultáció: A félév folyamán egyéni, önálló festészeti program szerinti munka, folyamatos korrektúrával. A lehetőségek (ajánlások) a figuratív és nonfiguratív képi megoldások köré szerveződnek. Az egyéni festői téma és a választott festészeti műfajok lehetőségének műtermi adottságok szerinti kialakítása. A műfajok anyagainak tanulmányozása, az anyaghasználat kérdései. Klasszikus mű átírása, feldolgozása. Vázlatok, tervek, az alkotási folyamat modellezése. Komponáltság-dekomponáltság kérdései.

3. konzultáció: A félév folyamán egyéni, önálló festészeti program szerinti munka, folyamatos korrektúrával. A műfajok anyagainak tanulmányozása, az anyaghasználat kérdései. A festői forma keletkezése. Indíték, szándék és a megvalósulás kérdései. Az alkotási folyamat útként való felfogása. Zsákutcák és elágazások a festészetben. Elsődleges és másodlagos tartalom. A kép valósága, a festői nyelv valósága. A festői nyelv tartalmi rétegei. „A festészet türelmes válogatás az ajánlkozó jelek között.” Útkeresés.

4. konzultáció: A félév folyamán egyéni, önálló festészeti program szerinti munka, folyamatos korrektúrával. Szín és anyag, fény és szín, mint a képi kifejezés eszközei. Az előadásmód kérdései. Valódi és álproblémák a művészetben. Célok módosítása, pontosítása. Szín, anyag és forma egysége. Ritmusok, anyagmozgás, felületkezelés. Geometria a festészetben. Egység és töredékesség kérdései a művészetben.

5. konzultáció: A félév folyamán egyéni, önálló festészeti program szerinti munka, folyamatos korrektúrával. Ritmusok, anyagmozgás, felületkezelés. Törekvések és elágazások a modern művészetben. Izmusok – töredékrealitások. A korszerűség igénye. A művészet kérdései, a művészet funkciója. Komédia – tragédia, katharzis. Önkeresés. Szembesítés, szembesülés a művészetben. Léttartalmak megjelenítése a művészetben. Festő-jóga.

6. konzultáció: A félév folyamán egyéni, önálló festészeti program szerinti munka, folyamatos korrektúrával. Beszélgetések a művészetről igény szerint. Festészet és irodalom, festészet és zene - párhuzamok és különbségek. Kései művek melankóliája. Áthatások, analógiasorok a művészetben. A festői nyelv sokrétűsége, értelmezése, a festészet útja.

7. konzultáció: A félév folyamán egyéni, önálló festészeti program szerinti munka, folyamatos korrektúrával. Egyéni programok befejezése, tapasztalatok megbeszélése, munkanaplók kiértékelése.

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény:** gyakorlati jegy

**Az értékelés módja, ütemezése:**

A tantárgy célja és specifikus célkitűzései: A hallgató legyen képes a festői nyelv tudatos alkalmazására és önálló vizuális ítéletalkotásra, alkotási tevékenységre.

Tantárgyi program: önálló problémafelvetés és egyéni program célzott kialakítása. Munkanapló (vizuális és verbális) folyamatos vezetése (munkaprogram, a módszerek tisztázása, az alkotási folyamat tudatosítása). Konkrét művek, sorozat létrehozása, önreprezentáció.

- Gyakorlati munkák (órai, otthoni), programtervezet, féléves beszámoló (munkanapló).

**A félévközi ellenőrzések követelményei:**

A tantárgy jellege folyamatos gyakorlást feltételez, így a hallgatók minden konzultációra feladatot kapnak. A feladatok értékelése folyamatosan, a konzultációkon történik.

- Egyéni programtervezet készítése (3-5 oldal tervekkel, vázlatokkal, az alkotási folyamatra vonatkozó elképzelésekkel + anyaggyűjtés (alkotók, stílusok) digitális formában, min. 20 mű); leadási határidő: február 23.

- Évközben: vizuális és verbális munkanapló vezetése és rendszeres bemutatása a folyamatban lévő gyakorlati munkák készítése mellett.

- A félév folyamán: folyamatos korrektúra, gyakorlati (órai, otthoni) munkák bemutatása, értékelése. (Otthoni munkák: vázlatok, tervek, tanulmányok, festmények.)

- Félév végén: az elkészült művek /önálló programok/, munkanaplók prezentációja, együttes értékelése; gyakorlati jegy megadása: május-június.

**Az érdemjegy kialakításának módja:**

A félévi gyakorlati jegyet a félév során készített órai és otthoni munkák érdemjegyei határozzák meg. Amennyiben kettőnél több gyakorlati munka elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

**Kötelező, ajánlott irodalom:**

Pernecky Géza: A korszak mint műalkotás, Corvina, Bp., 1988

Kurth Wehlte: A festészet nyersanyagai és technikái, Balassi K.–MKE, Bp., 1992

Leonardo Da Vinci: A festészetről (Trattato della Pittura), Lectum, Bp., 2005
Kazimir Malevics: A tárgynélküli világ, Corvina, Bp., 1986

Kállai Ernő: Új magyar piktúra, Gondolat, Bp., 1990

Molnár Sándor: A festészet tanítása, MKE-Semmelweis Kiadó, Bp., 2008

Balló Ede: Az olajfestés mestersége, szerzői kiadás, Bp., 1918

(elérhető: <http://mek.oszk.hu/10100/10195/10195.pdf>)

Nyíregyháza, 2019 február 04.. Tarnóczi József